MITEN VOIMME VAIKUTTAA KRISTITTYINÄ YHTEISKUNTAAN?
Tervetuloa taas Café Raamattuun!
Puhumme kristityn tehtävästä yhteiskunnassa.
Vieraallamme on siitä kokemusta monella eri saralla.
Tervetuloa, Johan Candelin! - Kiitos.
Olet ollut kirkkoherra. Olet mukana monessa toiminnassa, -
jossa rakennetaan siltoja ja levitetään rauhaa.
Siten voidaan vaikuttaa terrorismia yms. vastaan.
Toimit kirkkoherrana Kokkolassa.
Yksi edeltäjistäsi oli Anders Chydenius.
Voisitko kertoa hänestä? - Hän eli aika paljon ennen minua.
Hän syntyi 1720-luvulla ja kuoli 1803.
Tänä vuonna UNESCO järjestää Suomessa konferenssin, -
jonne tulee toimittajia ympäri maailman.
Nyt on nimittäin kulunut 250 vuotta siitä, -
kun Ruotsin eduskunta allekirjoitti ensimmäisen painovapauslain.
Kaikki kansalaiset saivat oikeuden nähdä valtion asiakirjat.
Juuri Anders Chydenius sai lain läpi eduskunnassa.
Viimeisen 10 vuoden aikana on 8000 toimittajaa surmattu maailmalla.
Siellä ei ole päästy niin pitkälle kuin Suomessa 250 vuotta sitten.
Tämä on vain yksi esimerkki Chydeniuksen työstä kristittynä, -
joka uskoi Raamattuun ja halusi kaikille vapauden.
Hän halusi ihmisten valitsevan Jumalan tien ja Jeesuksen.
Hän teki myös silmäleikkauksia. Hän avasi uusia teitä.
Hän laski, miten rakentaa hevoskärry niin, -
että sinne mahtuu lisää lantaa.
Hän järjesti myös barokki- konsertteja ja avasi kirjastoja.
Hän antoi sielunhoitoa. Hän oli hyvin monitaitoinen.
Hän yhdisti kristillisyyden, kirkkoherran viran, -
uskon Raamattuun ja Jeesukseen hyvän tekemiseen yhteiskunnassa.
Hän kantoi vastuunsa. Olemmeko me unohtaneet tämän puolen?
Osittain kyllä. Toisaalta yhteis- kunta hoitaa nyt monet asiat, -
joista Chydenius kantoi vastuuta jo satoja vuosia sitten.
Yhteiskunnassa on myös liikkeellä sellainen suuntaus, -
ettei sinne haluta tunnustavia kristittyjä vaikuttamaan.
Kyse ei ole ala-vaan ylämäestä, jos haluaa päästä vaikuttamaan -
yhteiskuntaan kristittynä ja tuomaan esille arvoja, -
jotka ovat oikeita kaikille, olipa ihminen kristitty tai ei.
Myös Raamatussa on esimerkkejä yhteiskunnallisesta työstä.
Esimerkiksi Daniel oli korkea-arvoinen valtiomies.
Esimerkkejä löytyy. Mutta mielessä pyörii hieno helsinkiläismies, -
joka oli käynyt kirkossa. Siellä puhuttiin Syykarin kaivon naisesta.
Kirkosta tultuaan hän sanoi: "Oli kyllä mielenkiintoista, -
mutta onko viimeisen 2000 vuoden aikana tapahtunut mitään?"
Haluankin mainita muutamia henkilöitä kuten Gerda Rytin, -
presidentti Risto Rytin puolison.
Heinäkuussa 1944 Suomen kohtalo oli vaakalaudalla, -
kun Venäjän joukot ahdistivat kovasti Suomen joukkoja.
Rintamalinja oli murtumassa ja Helsinki valloituksen partaalla.
Silloin presidentin rouva kehotti radiossa suomalaisia -
polvistumaan 16.7. klo 12, kun Turun tuomiokirkon kellot lyövät, -
ja rukoilemaan Suomen puolesta.
Hän oli vakuuttunut siitä, että Jumala varjelee Suomen, -
jos rukoilemme ja käännymme.
Uskon, että Gerda Rytin puhe ja suomalaisten rukoukset -
olivat syynä rintamalinjan pysymiseen ja siihen, -
että Suomi säilyi itsenäisenä, kristittynä ja demokraattisena.
Sekä Raamatussa että historiassa on hienoja esimerkkejä.
Mutta löytyykö nyky-Euroopasta -
yhteiskunnallisesti vaikutusvaltaista kristittyä?
Suosikkini on eräs unohdettu sankari -
nimeltä Frank Buchman, luterilainen pastori Amerikasta, s. 1878.
Hän halusi Jumalan valon läpivalaisevan sydämemme.
Hän luki Raamattua päivittäin ja hiljeni kyselemään Herran tahtoa.
Aina kun luen hänestä, kertomus tekee minuun vaikutuksen.
1944 Saksa oli raunioina.
Saksan valtiota ei ollut. Ei instituutioita, ministeriöitä, -
eduskuntaa eikä passeja.
Maata hallinnoi neljä vyöhykettä, -
amerikkalainen, englantilainen, ranskalainen ja venäläinen.
Saksalaisia vihattiin. Jos he menivät turisteina Ranskaan, -
heitä kidutettiin ja tapettiin kaduilla.
Natsitkin olivat teloittaneet ranskalaisia ilman oikeudenkäyntiä.
Siihen tilanteeseen saapui Frank Buchman -
ja järjesti Sveitsiin hotelliin -
kokouksia saksalaisille ja ranskalaisille.
Hän kokosi 2 vuoden aikana 2000 ranskalaista ja 3000 saksalaista.
Hän toi yhteen ranskalaisia ja saksalaisia poliitikkoja, -
ranskalaisia ja saksalaisia toimittajia -
sekä ammattiyhdistysjohtajia ja opettajia.
Kollegat tapasivat toisiaan parin viikon ajan, -
kuorivat perunoita, keittivät keittoa ja kävelivät yhdessä.
Iltaisin saksalaiset pyysivät ranskalaisilta anteeksi -
ja nämä antoivat. Mukana olivat mm. Konrad Adenauer Saksasta -
ja Maurice Schuman Ranskasta.
He olivat pylväät, joiden varaan koko EU rakentui.
Frank Buchmania ehdotettiin Nobelin rauhanpalkinnon saajaksi kahdesti.
Noiden parin viikon aikana sydämen asenteet muuttuivat.
Ihmiset tutustuivat toisiinsa ja antoivat anteeksi.
Nykyinen kansainvälinen politiikka ei tunne sanaa anteeksianto.
Anteeksi ei pyydetä eikä heikkoutta näytetä.
Silti vain sydämen muutos antaa maan päällä toivoa paremmasta.
Matkustelet itse paljon. Voisitko kertoa, -
missä järjestöissä toimit ja mitä projekteja on meneillään.
Olen toiminut Marttyyrikirkon ystävissä vuodesta 1982.
Olen myös First Step Forumissa, -
kristittyjen parlamentaarikkojen verkostossa.
Siellä on kolme entistä pääministeriä: -
Bondevik Norjasta, Laar Virosta, ja Buzek Puolasta.
Myös Obaman pastori Joel Hunter on mukana.
Olen ollut Kuubassa, jossa käydään rauhanneuvotteluja -
vasemmistosissien FARC-järjestön ja Kolumbian hallituksen välillä.
Rauhanneuvottelut ovat edenneet, -
koska Jumala on siunannut ja käyttänyt erästä miestä.
Hänen nimensä on Russell Stendal.
Hän oli kolmivuotias muuttaessaan vanhempiensa kanssa Kolumbiaan.
Varttuessaan hän alkoi kaivata sovintoa maahan, -
jossa on sodittu yli 50 vuotta -
ja jossa 200 000-300 000 henkeä on saanut surmansa.
FARC:ssa oli silloin 30 000 sotilasta.
Sama määrä siviilejä tuki heitä.
Jos sissien sydän muuttuisi, rauha syntyisi, hän ajatteli.
Hän lähti kidnappauksen uhallakin metsään, jossa sissit elivät.
Hänet otettiin kiinni ja sidottiin puuhun kahdeksi viikoksi.
Silti hän vastasi heille ystävällisesti ja rakastavasti.
Hän huomasi, että oikeita vankeja olivatkin FARC-sissit, -
jotka oli viety nuorina kotoaan.
Heidän piti tehdä, mitä käskettiin, -
tai muuten sissit surmaisivat heidän perheensä.
Puuhun sidottuna hän sanoi heille, ettei hän ollut vanki vaan he.
"Minun puolestani on jo maksettu lunnaat, joten olen vapaa."
Sotilaat miettivät asiaa, päästivät hänet vapaaksi ja sanoivat: -
"Ei hän hassumpi kaveri ole."
Yhteensä FARC kidnappasi hänet neljästi.
Neljännellä kerralla luottamus oli kasvanut häneen niin, -
että sissit pyysivät häntä pitämään johtajuuskoulutusta.
Hänen kristillisyytensä oli tehnyt heihin vaikutuksen.
Russell oli voittanut viranomaistenkin luottamuksen, -
joten hän pyysi armeijalta helikoptereita.
Neljästä helikopterista hän alkoi pudottaa laskuvarjoilla alas -
Uusia testamentteja sekä Richard Wurmbrandin kirjan.
Sissit saivat näin miljoona Uutta testamenttia -
ja 1,4 miljoonaa kappaletta kirjaa Kidutettu Kristuksen tähden.
Näin FARC:in ateistinen ja kommu- nistinen ideologia alkoi muuttua.
Hallituksen mielestä tämä oli paras tilaisuus -
saada aikaan sydämen muutosta ihmisissä.
Ihmeellistä, että hallitus arvosti näin suuresti sydämen muutosta.
Russell pyysi myös käyttöönsä armeijalta radioasemia.
Hän alkoi lähettää ohjelmaa nimeltä Rakkaustiedotus FARC:lle.
Hän oli pudottanut heille 10000 aurinkoenergialla käyvää radiota.
Näin puskasotilaat kuulivat sanomaa rakkaudesta.
Jumala siunasi ja asiat muuttuivat.
Kun Kolumbian rauhanneuvottelut alkoivat 3 vuotta sitten Havannassa -
FARC ei tiennyt, voisivatko he laskea aseensa, -
vai surmaisivatko hallituksen joukot heidät.
He pyysivät Russelia avuksi.
Russell osti 10-12 hengen purjeveneen.
Hän kutsui molemmat osapuolet sinne iltaisin -
syömään ja polttamaan hyvää kuubalaista sikaria.
Sitten hän opetti kuulijoilleen Raamatusta.
Kun osapuolet alkoivat riidellä keskenään, hän kysyi heiltä, -
miksi he riitelivät, koska kaikki ovat syyllisiä.
Sitten he polvistuivat kajuutassa. Ensin hän, sitten FARC:n johtajat -
ja lopuksi hallituksen edustajat.
Kun hän näki entisten murhanhimoisten vihamiesten -
itkien pyytävän toisiltaan anteeksi, -
hän tiesi työn kantavan hedelmää.
Nyt useimmat FARC:n johtajista ja neuvottelijoista ovat uskossa -
ja levittävät kristinuskon sanomaa.
Myös neuvotteluja valvovat kuubalaiset kenraalit pyytävät -
Uusia testamentteja, koska marxistiystävät ovat muuttuneet.
He halusivat nähdä kirjan, joka muuttaa ihmissydämiä.
Sain olla mukana kertomassa First Stepin kontakteista -
ja rukoilemassa kirjojen pyytäjän kanssa.
Tässä tulee esille sama asia kuin Frank Buchmanin yhteydessä.
Russell puhuu sydämen aseistariisumisesta.
Sydämen aseet täytyy laskea alas ja antautua Jumalan edessä.
Silloin voimme alkaa rakastaa toisiamme ja rakentaa rauhaa.
Maailman ongelmana on ihmissydän.
Jos sydän ei muutu eikä anna anteeksi, edessämme voi olla -
kolmas maailmansota. Maailman tilanne on hyvin vakava.
Siksi kristittyjen on polvistuttava Suomessa ja ympäri maailman.
Meillä olisi tehtävää, koska tiedämme ratkaisun, anteeksiannon.
Tietyt asiat ovat mainitsemillesi henkilöille yhteisiä.
Heillä on ollut kristillinen vakaumus.
He ovat myös olleet valmiita kantamaan vastuuta.
He eivät ole eristäytyneet pahalta maailmalta vaan palvelleet sitä.
Näin on. Ja kun teemme Jumalan valtakunnan työtä, -
hedelmä saattaa tulla näkyviin vasta myöhemmin.
Saatamme ylpistyä, jos näemme siunauksen.
Tarvitsemme siis myös kärsivällisyyttä.
Kyllä. Tarvitsemme ikuisuusperspektiiviä.
Monet rukousvastaukset näkyvät vasta taivaassa.
Olemme puhuneet Euroopasta, Kolumbiasta ja historiasta, -
mutta mitä mielestäsi Suomen kristittyjen pitäisi tehdä?
Meidän pitää olla Jeesuksen sanojen mukaan suolana yhteiskunnassa.
Suolassa on eräs mielenkiintoinen piirre. Se ei puhu.
Mutta suola tarvitsee tiettyjä asioita, kuten kosketuksen likaan.
Suolaa tarvitaan riittävästi. Sitä ei saa laimentaa liikaa.
Protestanttisissa yhteyksissä on sanaa ja puhumista ylikorostettu.
Sana on tärkeä, mutta toimintansa aluksi -
Jeesus näytti Jumalan valtakunnan todellisuutta.
Kun hän teki niin vihollisilleen, ihmiset kiinnostuivat.
Silloin hän sai myös julistaa, ja sydämet ottivat vastaan.
Kolmanneksi Jeesus kutsui heitä Jumalan valtakuntaan.
Jumalan valtakunnan todeksi tuleminen on hyvin tärkeää.
Siksi meitä tarvitaan yhteiskunnan kaikilla osa-alueilla.
Siellä meidän tulisi olla sitä, mitä olemme Kristuksessa.
Suola vaikuttaa. Olet sanonut, -
että suolana olemiselle on kolme ehtoa. Mitä ne ovat?
Emme saa eristäytyä.
Jos kaikki suola on varastossa, sillä ei ole merkitystä.
Suolaa tarvitaan myös riittävästi.
Rukoillaan riittävästi kristittyjä yhteiskunnallisiin tehtäviin.
Kun yhteiskunnassa tapahtuu surullisia asioita, -
se johtuu suolan vähyydestä. Rukoillaan sitä lisää.
Kolmanneksi suola ei menetä suolaisuuttaan, -
ellei sitä sekoiteta valkoiseen hiekkaan.
Jeesuksen aikana ihmisiä yritettiin huijata sekoittamalla suolaa -
valkoiseen hiekkaan, jotta saatiin enemmän rahaa.
Silloin se ei kelvannut kuin pois heitettäväksi ja tallattavaksi.
Sellaisesta suolasta ei välitetty.
Meidän täytyy varoa, ettemme niin sekoitu tämän maailman hiekkaan, -
ettei Jeesuksen suola meissä käy mauttomaksi ja turhaksi.
Kestävyydestä ja hedelmän saamisesta tulee mieleen -
ystäväsi Shahbaz Bhatti, jonka toit kerran ohjelmaan mukaan.
Vuotta myöhemmin kuulimme, että hänet oli ammuttu.
Lähetit siitä minulle viestin. - Kyllä. Kuulin sen jo aamulla.
Hän oli juuri sellainen, joka teki enemmän kuin puhui.
Kun muslimien kylä oli tuhoutunut, -
hän matkusti kristittynä auttamaan.
Ensimmäiset auttajat olivat kristittyjä.
Muuallakin maailmassa kristityt ovat ensimmäisenä auttamassa.
Se on hieno tapa olla suolana.
Shahbaz tiesi hyvin, ettei kyse ollut siitä, -
surmattaisiinko hänet, vaan siitä, milloin niin kävisi.
Siksi hän halusi tehdä eläessään niin paljon kuin mahdollista.
Se jakso on vielä tallella kuten sekin jakso, -
jossa kerrot lisää hänen elämästään.
Jumala antoi Shahbazille erikoisia rukousvastauksia.
Hän rukoili, että saisi todistaa kaikille muslimeille -
Jumalan rakkaudesta ja elämästä Kristuksessa.
Pyysin häntä Dubaissa kommentoimaan puhelimelleni -
tulevaa kuolemaansa etukäteen.
Hän sanoi, että antaa anteeksi surmaajilleen -
ja että hän on Jeesuksen luona, joka voi antaa ikuisen elämän.
Lopuksi hän toivotti siunausta.
Kun hän kuoli, lähetin tämän todistuksen Al Arabiyalle, -
BBC Worldille ja muille medioille.
Hän kuoli aamulla. Jo klo 12 sanoi uutistenlukija Al Jazeerassa: -
"Tänä aamuna sai surmansa pakistanilainen ministeri -
Shazbah Bhatti. Tässä hän kommentoi murhaansa."
Sitten radiosta kuuluivat Shahbazin sanat.
Näin Shazbah sai todistaa koko muslimimaailmalle -
Jeesuksen rakkaudesta, kuten oli rukoillut.
Jumala voi vastata eri lailla ja eri aikaan, kuin olimme toivoneet.
Hän tietää, mikä on parasta.
Al Jazeera on suurin arabian- kielinen TV-kanava koko maailmassa.
Tarvitaan siis kestävyyttä. Hän ei saanut itse nähdä vastausta -
mutta palveli kuolemaansa asti.
Kaikkihan eivät ota Jeesusta vastaan.
Rakastamisesta, palvelemisesta ja todistamisesta huolimatta -
voi olla, ettemme näe kovin monen tulevan uskoon.
Mistä se johtuu ja mitä pitäisi tehdä?
Kokkolassa seurakunnassa oli mies, joka asui lähellä kirkkoa.
Kysyin häneltä, näkikö hän makuu- huoneesta kirkon tornin ja ristin.
"Vain, jos polvistun", hän vastasi, "näen ikkunasta ristin."
Länsimaiset ihmiset eivät halua polvistua.
Kristinusko on Euroopassa heikkoa mielestäni siksi, -
että Jeesus puhui ja toimi Jumalan valtakunnan viitekehyksessä, -
ei missään kirkkokunnassa.
Jumalan valtakunnassa kuninkaana on Jumala itse, Korkein, -
ja lakina kymmenen käskyä, jotka ohjaavat meitä elämään -
oikeassa suhteessa toisiimme sekä häneen itseensä.
Lain rikkomisesta täytyy seurata rangaistus.
Suomessakin voisi tehdä mitä rikoksia tahansa, -
jos rangaistuksia ei olisi.
Jumalan valtakunnassa ovat voimassa Jumalan lait ja rangaistukset.
Rangaistuksena emme saa sakkoja vaan tosiasiassa kuolemantuomion.
Euroopassa ei haluta kuulla Jumalan antamasta kuolemantuomiosta.
Kirkko ei uskalla sanoa sitä, koska halutaan vain puhua mukavia.
Puhutaan vain Jumalan rakkaudesta, mutta siitä tulee merkityksetöntä -
jos emme käsitä, että Jumala vihaa syntiä ja tuomitsee sen.
Kun Jumalan viha syntiä kohtaan ja rakkaus syntistä kohtaan -
kohtaavat Golgatan ristillä, silloin menemme polvillemme -
ja näemme ristin. Kirkkojemme haasteena on uskaltaa sanoa, -
että olemme kuolemantuomion alaisia.
Jeesus on kantanut tuomiomme, mutta jos käännymme hänestä pois, -
olemme jälleen tuomion alaisia.
Voisitko lopuksi rukoilla Suomen kristittyjen puolesta?
Rakas Isä, sinulla on kaikki valta ikuisuudesta ikuisuuteen.
Me rukoilemme Suomen ja muiden Pohjoismaiden puolesta.
Pyydämme herätystä. Auta meitä polvistumaan -
ja katsomaan ristiä, jolla Jeesus on sovittanut ihmisten synnit.
Jeesuksen nimessä, aamen.
Kiitos, että olit mukana ohjelmassa ja siunausta tärkeälle työllesi, -
myös rauhan siltojen rakentamiselle.
Rakkaat ystävät, voitte seurata näitä asioita lisää -
tilaamalla ilmaisen infolehden osoitteesta -
info@marttyyrikirkonystavat.fi
Sieltä saat lisää tietoa vainotusta seurakunnasta ja Johanin työstä -
myös rauhan rakentamisen puolesta.
Meidät on kaikki kutsuttu rukoilemaan ja tukemaan työtä.
Jotkut on myös kutsuttu lähtemään ihmisten pariin.
Jumala siunatkoon sinua omalla paikallasi. Nähdään taas.
Oletko saanut apua kristillisistä TV-ohjelmista?
Jos olet, tule mukaan tukemaan tätä työtä, -
joka ei ole mahdollista ilman taloudellisia resursseja.
Voit antaa lahjasi ruudussa näkyvien tietojen avulla.
Kiitos avustasi!
Suomennos: Annamari Kortelainen